Kommissionens forordning (EF) nr. 1901/2000

af 7. september 2000

om gennemførelsesbestemmelser til Rådets forordning (EØF) nr. 3330/91 om statistikker over udveksling af goder mellem medlemsstater

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3330/91 af 7. november 1991 om statistikker over udveksling af goder mellem medlemsstater(1), senest ændret ved Europa-Parlamentets og Rådets forordning (EF) nr. 1624/2000(2), særlig artikel 30, og

ud fra følgende betragtninger:

(1) Kommissionens forordning (EØF) nr. 3046/92(3) om visse gennemførelsesbestemmelser til forordning (EØF) nr. 3330/91, senest ændret ved forordning (EF) nr. 2535/98(4), er flere gange blevet væsentligt ændret.

(2) Kommissionens forordning (EØF) nr. 2256/92(5), (EF) nr. 1125/94(6) og (EF) nr. 2820/94(7) fastlægger en række supplerende gennemførelsesbestemmelser til forordning (EØF) nr. 3330/91 bl.a. vedrørende statistiske tærskler, frister for indberetning af resultater og en transaktionstærskel inden for rammerne af statistikken over samhandelen mellem medlemsstaterne.

(3) Som følge af nye ændringer af forordning (EØF) nr. 3046/92 bør reglerne på dette område omarbejdes for at lette arbejdsbyrden for de virksomheder og myndigheder, der er berørt af disse regler.

(4) Af hensyn til udarbejdelsen af statistikken over samhandelen mellem medlemsstaterne skal det klarlægges, hvilke varer Intrastat-systemet finder anvendelse på, og hvilke varer der skal undtages herfra.

(5) Det er vigtigt at afgøre, hvornår de erhvervsdrivende i EF-samhandelen skal betragtes som oplysningspligtige. Det skal klarlægges, hvilke forpligtelser der påhviler den tredjemand, som den oplysningspligtige kan overdrage oplysningsbyrden til.

(6) For at lette forvaltningen af registrene over de erhvervsdrivende i EF-samhandelen er det vigtigt at opstille nogle af de retningslinjer, der skal følges af de pågældende myndigheder.

(7) Et væsentligt element i Intrastat-systemet består i at anvende oplysninger om moms i forbindelse med transaktioner inden for Fællesskabet til kontrol af, at statistikken er udtømmende. Der bør foretages en restriktiv præcisering af, hvilke oplysninger der kan fremsendes mellem de myndigheder i medlemsstaterne, der har til opgave at gennemføre momslovgivningen, og de myndigheder, der har til opgave at udarbejde statistikker over udveksling af goder mellem medlemsstater.

(8) Det er vigtigt, at de erhvervsdrivende i EF-samhandelen aflastes mest muligt, dels ved at fritage dem for deres forpligtelse til at indgive statistiske oplysninger, dels ved at forenkle oplysningskravene. Disse aflastningsmuligheder bør kun være begrænset af de krav, der må stilles for at opnå en tilstrækkelig statistisk kvalitet, og som der følgelig må fastsættes fælles kriterier for. De enkelte medlemsstater skal have instrumenter til rådighed til at sikre kvaliteten, samtidig med at der tages hensyn til deres egen økonomiske og handelsmæssige struktur.

(9) Reglerne for beregning af de tærskler, der skal anvendes i forbindelse med visse data, skal præciseres. For så vidt angår den statistiske ordning, skal der sondres mellem disse oplysninger og den ordning, der eventuelt anvendes i forbindelse med den statistiske angivelse og skatteangivelsen.

(10) Selv om der er fastsat statistiske tærskler, er der stadig oplysningspligtige, som foretager mange transaktioner af ringe værdi, og som er tvunget til at foretage en detaljeret indberetning af disse. Herved pålægges de en byrde, der ikke står i rimeligt forhold til værdien af de opnåede oplysninger. Der skal derfor gennemføres en aflastning.

(11) Der skal opstilles en liste over de varer, der ikke skal indgå i de statistiske opgørelser over udveksling af goder.

(12) Det bør fastlægges mere nøje, hvilke data der skal meddeles, og på hvilken måde dette skal ske.

(13) Blandt mængdeenhederne er nettomassen, udtrykt i kilogram, den vigtigste mængdeenhed, og den skal i princippet anføres for hver vareart, men for en række produkters vedkommende er den imidlertid ikke den mest egnede måleenhed. De oplysningspligtige bør derfor i disse tilfælde fritages for at angive nettomassen.

(14) Særlige varebevægelser kan repræsentere en ikke ringe del af statistikkerne over udveksling af goder mellem medlemsstaterne. At der ikke findes harmoniserede bestemmelser på fællesskabsplan, forringer sammenligneligheden af statistikkerne medlemsstaterne imellem. De statistiske bestemmelser om særlige varebevægelser bør så vidt muligt harmoniseres bedre i overensstemmelse med de internationale anbefalinger på området.

(15) For at sikre, at udarbejdelsen af fællesskabsstatistikker over samhandelen mellem medlemsstaterne sker regelmæssigt og inden for en rimelig frist, er det nødvendigt, at medlemsstaterne fremsender deres resultater efter en fælles tidsplan. Der bør sondres mellem globale resultater og detaljerede resultater for bedre at kunne opfylde brugernes behov og tage hensyn til de begrænsninger, der er forbundet med indsamlingen og bearbejdningen af dataene.

(16) De i denne forordning fastsatte foranstaltninger er i overensstemmelse med udtalelse fra Udvalget for Statistikker over Udveksling af Goder mellem Medlemsstater -

UDSTEDT FØLGENDE FORORDNING:

AFSNIT I

ALMINDELIGE BESTEMMELSER

KAPITEL 1

GENERELT

Artikel 1

Med henblik på udarbejdelse af statistikken over samhandelen mellem medlemsstaterne anvender Fællesskabet og dets medlemsstater forordning (EØF) nr. 3330/91, herefter benævnt "grundforordningen", i overensstemmelse med bestemmelserne i nærværende forordning.

Artikel 2

Intrastat-systemet finder anvendelse på de varer, der er nævnt i artikel 3, stk. 1, i Rådets direktiv 92/12/EØF(8), og som omsættes mellem medlemsstaterne, uanset udformningen og indholdet af det dokument, der ledsager disse varer.

Artikel 3

1. Intrastat-systemet finder ikke anvendelse på:

a) varer, der er henført eller fremstillet under toldproceduren for aktiv forædling (fritagelsesordningen) eller proceduren for forarbejdning under toldkontrol

b) varer, der udveksles mellem dele af Fællesskabets statistikområde, der helt eller delvis ligger uden for Fællesskabets område som defineret i Rådets direktiv 77/388/EØF(9).

Medmindre andet er fastsat i toldforskrifterne, gælder denne forordning dog for de omhandlede varer med undtagelse af artikel 2, 4, 5, 8-20, artikel 24, stk. 1, 2 (bortset fra afsnit 3), 3 og 4, samt artikel 28, 29, 30 og 47.

2. Medlemsstaterne indsamler oplysninger om de i stk. 1 omhandlede varer i overensstemmelse med de toldprocedurer, der gælder for disse varer.

3. Kan toldmyndighederne ikke forelægge det statistiske eksemplar af det administrative enhedsdokument, der indeholder de i grundforordningens artikel 23, stk. 1 og 2, anførte oplysninger, skal de mindst en gang om måneden fremsende en angivelse med disse oplysninger for hver vareart til de kompetente statistiske myndigheder ifølge de retningslinjer, disse myndigheder aftaler indbyrdes.

KAPITEL 2

OPLYSNINGSPLIGTIGE OG REGISTRE

Artikel 4

1. Oplysningspligtig efter grundforordningens artikel 20, nr. 5, bliver enhver fysisk eller juridisk person, der første gang afsender eller modtager varer som et led i en transaktion i EF-samhandelen.

2. Den i stk. 1 anførte oplysningspligtige meddeler oplysninger om sine transaktioner i EF-samhandelen i form af de i grundforordningens artikel 13 nævnte periodiske angivelser regnet fra den måned, hvor tilpasningstærsklen overskrides, ifølge bestemmelserne for den tærskel, der finder anvendelse på den pågældende.

3. Bestemmelserne i stk. 1 finder ikke anvendelse på oplysningspligtige, der tildeles et nyt momsnummer i forbindelse med et ejerskifte, ændring af virksomhedens navn, beliggenhed, retlige form eller lignende ændring, såfremt den pågældendes transaktioner i EF-samhandelen ikke berøres nævneværdigt heraf. Den oplysningspligtige vil i tilfælde heraf have de samme statistiske forpligtelser som før ændringen indtraf.

Artikel 5

1. Den i grundforordningens artikel 9, stk. 1, omhandlede tredjemand benævnes i det følgende "den tredjemand, der meddeler oplysninger".

2. Den tredjemand, der meddeler oplysninger, tilsender de kompetente nationale myndigheder:

a) oplysninger i henhold til artikel 6, stk. 1:

- til identifikation af sig selv

- til identifikation af de oplysningspligtige, for hvilke der videregives oplysninger

b) for hver oplysningspligtig de data, der kræves i henhold til grundforordningen og i medfør heraf.

Artikel 6

1. De oplysninger, der gør det muligt at identificere en erhvervsdrivende i EF-samhandelen som omhandlet i grundforordningens artikel 10, er følgende:

- den pågældendes efternavn og fornavn eller firmanavn

- den pågældendes fuldstændige adresse, herunder postnummer

- den pågældendes momsnummer, jf. grundforordningens artikel 10, stk. 6.

De statistiske myndigheder, der er omhandlet i grundforordningens artikel 10, stk. 1, kan imidlertid undlade at indsamle en eller flere af ovennævnte oplysninger eller på betingelser, som de selv fastlægger, fritage de erhvervsdrivende i EF-samhandelen for indberetning af disse oplysninger.

I de medlemsstater, der er omhandlet i grundforordningens artikel 10, stk. 3, indsender de i nævnte artikel omhandlede skattemyndigheder oplysningerne til identifikation af de erhvervsdrivende i EF-samhandelen, så snart de foreligger, til ovennævnte statistiske myndigheder, medmindre andet aftales mellem de pågældende myndigheder.

2. De oplysninger, som registrene over erhvervsdrivende i EF-samhandelen mindst skal indeholde, jf. grundforordningens artikel 10, omfatter for hver erhvervsdrivende følgende:

a) angivelse af det år og den måned, hvor optagelsen i registret har fundet sted

b) oplysninger, der gør det muligt at identificere den pågældende, jf. stk. 1

c) oplysning om, hvorvidt den erhvervsdrivende i forbindelse med afsendelse eller modtagelse af varer er oplysningspligtig eller er tredjemand, der meddeler oplysninger

d) såfremt der er tale om en oplysningspligtig: den samlede værdi pr. måned og pr. varestrøm af dennes transaktioner i EF-samhandelen, samt den værdi, der er omhandlet i grundforordningens artikel 11, stk. 3; disse oplysninger skal dog ikke registreres, hvis kontrollen med de statistiske oplysninger ved hjælp af de oplysninger, der er omhandlet i grundforordningens artikel 11, stk. 3, samt administrationen af de statistiske tærskler i samme forordnings artikel 28 foretages ud over administrationen af registrene over erhvervsdrivende i EF-samhandelen.

De nationale myndigheder kan efter behov registrere andre oplysninger i registreret.

Artikel 7

Med henblik på anvendelsen af grundforordningens artikel 10, stk. 6, betragtes det som en berettiget undtagelse, når oplysninger vedrørende bestemte transaktioner ikke skal gives af den retlige enhed, som den erhvervsdrivende udgør, men af enkelte dele af denne enhed, f.eks. en filial, en faglig enhed eller en lokal enhed.

Artikel 8

1. Skattemyndighederne gør i de lister, der nævnes i grundforordningens artikel 11, stk. 1, opmærksom på, hvilke erhvervsdrivende i EF-samhandelen der som følge af en virksomhedsdeling, fusion eller aktivitetsophør inden for den pågældende periode ikke længere optræder i disse lister.

2. Fremsendelse af oplysninger af skatte- og afgiftsmæssig karakter som omhandlet i grundforordningens artikel 11, stk. 4, fra de myndigheder i en medlemsstat, der har til opgave at gennemføre momslovgivningen, til de myndigheder i den pågældende medlemsstat, der har kompetence til at udarbejde statistikker over udveksling af goder, er begrænset til de oplysninger, som den momspligtige skal indsende i henhold til artikel 22 i direktiv 77/388/EØF.

Artikel 9

1. Den oplysningspligtige indsender de oplysninger, der kræves i grundforordningen og i medfør heraf:

a) i overensstemmelse med gældende fællesskabsbestemmelser

b) direkte til de nationale myndigheder eller til de organer, medlemsstaterne har oprettet til at indsamle disse oplysninger eller til at opfylde andre statistiske eller administrative formål

c) for en bestemt referenceperiode efter eget valg:

- enten ved en enkelt angivelse inden en frist, som de nationale myndigheder fastsætter i deres anvisninger til de oplysningspligtige

- eller ved flere særskilte angivelser. I dette tilfælde kan de nationale myndigheder kræve, at der træffes aftale om hyppighed og tidsfrister for indberetning af data, dog således at den sidste angivelse skal fremsendes inden for den frist, der er fastsat i henhold til første led.

2. Uanset bestemmelserne i stk. 1 skal en oplysningspligtig, der som følge af tilpasningstærsklerne i grundforordningens artikel 28, stk. 4, er fritaget for at indsende periodiske angivelser, for så vidt angår fremsendelse af oplysninger udelukkende rette sig efter de retningslinjer, der er fastsat af skattemyndighederne.

3. I henhold til grundforordningens artikel 34 er der med bestemmelserne i nærværende artikel om hyppigheden af den statistiske indberetning intet til hinder for, at der i forbindelse med overførsel af data i elektronisk form foretages tidstro levering.

4. Uanset bestemmelserne i stk. 1 skal de nærmere bestemmelser for fremsendelse af den statistiske angivelse i de medlemsstater, hvor den periodiske statistiske angivelse ikke adskiller sig fra den periodiske skatteangivelse, fastlægges i overensstemmelse med de af Fællesskabet eller medlemsstaten fastsatte skatte- og afgiftsbestemmelser.

KAPITEL 3

STATISTISKE TÆRSKLER OG FRITAGELSER

Afdeling 1

Tærsklernes almindelige funktion

Artikel 10

Medlemsstaterne fastsætter én gang om året de i grundforordningens artikel 28 nævnte tilpasnings- eller forenklingstærskler. De påser ved fastsættelsen, at de i nærværende kapitel fastsatte kvalitetskrav opfyldes, og at de aflastningsmuligheder, som tærsklerne indebærer for de erhvervsdrivende i EF-samhandelen, udnyttes fuldt ud.

Artikel 11

I denne afdeling forstås ved:

a) "fejl": forskellen mellem de resultater, der fremkommer, hvis de i artikel 10 omhandlede tærskler ikke anvendes, og de resultater, der fremkommer, hvis disse tærskler anvendes; gøres der brug af en procedure til korrektion af de resultater, der fremkommer ved anvendelse af tærsklerne, beregnes fejlen i forhold til de korrigerede resultater

b) "samlet værdi": ved justeringen af tærsklerne dels værdien af vareforsendelser fra, dels værdien af vareforsendelser til de erhvervsdrivende i EF-samhandelen igennem en periode på 12 måneder, med undtagelse af dem, der er omfattet af den i grundforordningens artikel 5 omhandlede fritagelse

c) "procentvis dækning": i forhold til en given samlet værdi den andel, udtrykt i værdi, af vareforsendelser til eller fra de erhvervsdrivende i EF-samhandelen, der ligger over tilpasningstærsklerne.

Artikel 12

1. De af medlemsstaterne fastsatte tilpasningstærskler opfylder nedennævnte kvalitetskrav.

a) Resultater efter varer

Hver medlemsstat sikrer, at fejlen for 90 % af de ottecifrede underpositioner i den kombinerede nomenklatur med en andel på hver 0,005 % eller derover af den samlede værdi af medlemsstatens vareforsendelser eller varemodtagelser ikke overstiger 5 % af årsværdien.

Hver medlemsstat kan dog skærpe sine kvalitetskrav, således at fejlen for 90 % af de ottecifrede underpositioner i den kombinerede nomenklatur med en andel på hver 0,001 % eller derover af den samlede værdi af medlemsstatens vareforsendelser eller varemodtagelser ikke overstiger 5 % af årsværdien.

b) Resultater efter samhandelslande

Hver medlemsstat sikrer, at fejlen for resultater efter samhandelsland, med undtagelse af dem, som udgør under 3 % af den samlede værdi af medlemsstatens vareforsendelser eller varemodtagelser, ikke overstiger 1 % af årsværdien.

2. Hvis en medlemsstats andel af den samlede værdi af Fællesskabets vareforsendelser eller varemodtagelser er under 3 %, kan medlemsstaten fravige de i stk. 1, litra a), første afsnit, fastsatte kvalitetskrav. I så fald erstattes procenttallene 90 og 0,005 med henholdsvis 70 og 0,01.

3. For at opfylde de i stk. 1 og 2 fastsatte kvalitetskrav baserer medlemsstaterne beregningen af deres tærskler på tallene for deres handel med de øvrige medlemsstater i 12-måneders perioder forud for indførelsen af tærsklerne.

I de medlemsstater, der på grund af ufuldstændige oplysninger ikke er i stand til at foretage denne beregning, fastsættes tilpasningstærsklerne til et niveau, der ikke kan ligge under den laveste og ikke over den højeste af de tærskler, der er fastsat af de andre medlemsstater. Denne bestemmelse er dog ikke obligatorisk for de medlemsstater, der er omfattet af stk. 2.

4. Hvis anvendelsen af tærskler beregnet i overensstemmelse med bestemmelserne i denne artikel for visse varegrupper medfører resultater, der med de fornødne ændringer ikke opfylder de i stk. 1 og 2 fastsatte kvalitetskrav, og tærsklerne ikke kan sænkes, uden at de aflastningsmuligheder, som de erhvervsdrivende i EF-samhandelen er garanteret i medfør af artikel 10, begrænses, kan der på Kommissionens initiativ eller på anmodning af en medlemsstat træffes de nødvendige foranstaltninger efter den i grundforordningens artikel 30 foreskrevne fremgangsmåde.

Artikel 13

1. Ved indførelsen af forenklingstærsklerne kan medlemsstaterne:

- i medfør af grundforordningens artikel 28, stk. 9, første afsnit, fastsætte disse til niveauer på over 100000 EUR, når de garanterer, at mindst 95 % af den samlede værdi af deres vareforsendelser eller varemodtagelser er dækket af periodiske angivelser indeholdende alle de oplysninger, der skal indgives i henhold til grundforordningens artikel 23

- hvis de er omfattet af bestemmelserne i artikel 12, stk. 2, i medfør af grundforordningens artikel 28, stk. 9, andet afsnit, fastsætte disse til niveauer på under 100000 EUR, for så vidt som det er nødvendigt for at sikre, at 95 % af den samlede værdi af deres vareforsendelser eller varemodtagelser er dækket af periodiske angivelser indeholdende alle de oplysninger, der skal indgives i henhold til grundforordningens artikel 23.

2. Oplysningspligtige, som den i grundforordningens artikel 28, stk. 5, omhandlede forenkling vedrører, anfører i angivelsen maksimalt de ti værdimæssigt største underpositioner i den kombinerede nomenklatur for den periode, angivelsen dækker. For de resterende produkter anvendes kode 9950 00 00.

Artikel 14

1. Ved justeringen af tilpasningstærsklerne anses de i artikel 12 fastsatte kvalitetskrav for opfyldt, hvis den procentvise dækning fastholdes på det niveau, som den befandt sig på ved indførelsen af disse tærskler.

2. Betingelsen i stk. 1 anses for overholdt, hvis medlemsstaterne:

a) baserer beregningen af deres tærskler for det år, der følger efter det indeværende år, på de seneste tal for deres handel med de øvrige medlemsstater, der er tilgængelige for en periode på 12 måneder, og

b) fastsætter deres tærskler til et niveau, der for den således fastsatte periode gør det muligt at nå op på den procentvise dækning for den periode, der blev anvendt som grundlag for beregningen af tærsklerne for det indeværende år.

De medlemsstater, som anvender en anden metode for at opfylde betingelsen i stk. 1, underretter Kommissionen herom.

3. Medlemsstaterne kan nedsætte den procentvise dækning, for så vidt de i artikel 12 fastsatte kvalitetskrav fortsat opfyldes.

4. Medlemsstaterne beregner justeringen af tilpasningstærsklerne en gang om året. De skal foretage en justering, når den medfører en ændring på mindst 10 % af tærskelværdierne for det indeværende år.

Artikel 15

1. Ved justeringen af forenklingstærsklerne overholder de medlemsstater, der fastsætter dem:

- til niveauer over de i grundforordningens artikel 28, stk. 8, fastsatte beløb, den i artikel 13, stk. 1, første led, i nærværende forordning anførte betingelse

- til niveauer under disse beløb, fordi de er omfattet af bestemmelserne i artikel 12, stk. 2, i nærværende forordning, den i artikel 13, andet led, i nærværende forordning fastsatte grænse.

2. Den i artikel 13, første led, anførte betingelse og den i artikel 13, andet led, fastsatte grænse anses for overholdt, hvis medlemsstaterne foretager beregningen af justeringen af forenklingstærsklerne efter den i artikel 14, stk. 2, anviste metode for justering af tilpasningstærsklerne. De medlemsstater, som anvender en anden metode, underretter Kommissionen herom.

Artikel 16

Oplysningerne om justeringen af tilpasningstærsklerne og forenklingstærsklerne offentliggøres senest den 31. oktober i året forud for justeringen.

Artikel 17

1. De oplysningspligtige fritages på grundlag af bestemmelserne om de for et givet år fastsatte tilpasningstærskler og forenklingstærskler for deres forpligtelser, hvis de i det foregående år ikke har overskredet de pågældende tærskler.

2. Bestemmelserne for hver statistisk tærskel gælder hele året.

Hvis værdien af en oplysningspligtigs transaktioner i EF-samhandelen i årets løb overskrider den tærskel, der anvendes for den pågældende, indgiver den oplysningspligtige oplysninger om disse handelstransaktioner fra den måned, i hvilken tærsklen overskrides, i overensstemmelse med bestemmelserne om den tærskel, som herefter vil være gældende for den oplysningspligtige. Hvis denne bestemmelse medfører, at der skal fremsendes periodiske angivelser som omhandlet i grundforordningens artikel 13, fastætter medlemsstaterne fristen for fremsendelsen af angivelserne under hensyn til deres særlige administrative procedurer.

Artikel 18

Medlemsstaterne meddeler Kommissionen oplysninger om de tærskler, som de har beregnet, mindst to uger før de offentliggør dem. Efter anmodning fra Kommissionen meddeler de desuden denne de oplysninger, der er nødvendige for at vurdere disse tærskler, både for den periode, der har været anvendt som grundlag ved beregningen, og for et givet kalenderår.

Afdeling 2

Særlige tærskler og fritagelser

Artikel 19

Med henblik på anvendelse af denne forordnings artikel 24, stk. 3, og af grundforordningens artikel 23, stk. 3, fastsætter medlemsstaterne særskilte værditærskler for varemodtagelser og vareforsendelser på en sådan måde, at mindst 95 % af de oplysningspligtige fritages for at angive oplysninger om "statistisk værdi", "leveringsbetingelser", "transportmåde" og "statistisk ordning".

Hvad angår den "statistiske værdi" sørger medlemsstaterne for, at dækningen af vareforsendelser eller varemodtagelser når op på mindst 70 % af handelen udtrykt i værdi. Grænsen på 95 % for antallet af oplysningspligtige kan nedsættes til 90 %, hvis der ikke nås en dækningsgrad på 70 %.

Medlemsstaterne beregner tærsklerne på grundlag af de seneste resultater af deres samhandel med de øvrige medlemsstater, som er disponible for en periode på 12 måneder.

Oplysninger om indførelsen af disse tærskler offentliggøres af medlemsstaterne senest den 31. oktober 2000.

Medlemsstaterne kan tilpasse deres tærskler hvert kalenderår, forudsat at betingelserne i denne artikel er opfyldt. Oplysninger om tilpasningen af tærsklerne offentliggøres af de berørte medlemsstater senest den 31. oktober i året før tilpasningen.

Artikel 20

1. Der kan anvendes en transaktionstærskel på de i stk. 2 og 3 fastsatte betingelser. Med forbehold af stk. 2 har de oplysningspligtige som følge af tærsklen mulighed for at samle alle transaktioner, der ligger under tærsklen, under en samleposition i den kombinerede nomenklatur; i dette tilfælde begrænses anvendelsen af artikel 23 i grundforordningen til følgende angivelser:

- ved modtagelsen, den medlemsstat, hvorfra varen kommer

- ved afsendelsen, bestemmelsesmedlemsstaten

- varernes værdi.

Den i første afsnit omhandlede samleposition betegnes ved KN-kode 9950 00 00.

I denne artikel forstås ved "transaktion" enhver af de i denne forordnings artikel 25, stk. 1, litra a), nævnte handlinger.

Tærsklen fastsættes til 100 EUR pr. transaktion.

2. Inden for de af denne artikel fastlagte rammer kan medlemsstaterne nægte eller begrænse den i stk. 1 omhandlede mulighed, hvis de mener, at ønsket om at opretholde en tilstrækkelig kvalitet af de statistiske oplysninger bør have forret frem for ønsket om at lette angivelsesbyrden.

3. Medlemsstaterne kan kræve, at den oplysningspligtige forud anmoder de nationale myndigheder, der har kompetence til at udarbejde statistikker over udvekslingen af goder mellem medlemsstaterne, om at måtte gøre brug af den i stk. 1 omhandlede mulighed.

4. Medlemsstaterne fremsender på anmodning af Kommissionen de oplysninger, der er nødvendige for at vurdere gennemførelsen af denne artikel.

Artikel 21

Der skal ikke udarbejdes statistikker og i henhold til grundforordningens artikel 25, stk. 4, således heller ikke indsamles data vedrørende de varer, der er anført i listen i bilag I.

KAPITEL 4

STATISTISKE OPLYSNINGER

Artikel 22

I informationsmediet angives medlemsstaterne, hvis statistikområder fremgår af den landefortegnelse, der hvert år vedtages i medfør af artikel 9, stk. 1, i Rådets forordning (EF) nr. 1172/95(10), med følgende bogstavkoder:

>TABELPOSITION>

Artikel 23

Med henblik på at opgøre mængden af varer, der skal anføres i informationsmediet, fastslås følgende:

a) Ved "nettomasse" forstås varens masse uden emballage af nogen art; vægten angives i kilogram. Angivelse af nettomassen for de i bilag II anførte underpositioner i den kombinerede nomenklatur er dog fakultativ for de oplysningspligtige. Hvis dette bilag skal ændres for at tage hensyn til ændringer, der skyldes den årlige ajourføring af den kombinerede nomenklatur, informeres de oplysningspligtige herom gennem offentliggørelse i De Europæiske Fællesskabers Tidende (C-udgaven).

b) Ved "supplerende enheder" forstås måleenheder til angivelse af mængde bortset fra måleenheder til angivelse af vægt udtrykt i kilogram; de supplerende enheder anføres i overensstemmelse med angivelserne i den gældende version af den kombinerede nomenklatur ud for de pågældende underpositioner; listen over de supplerende enheder offentliggøres i nomenklaturens første del ("Bestemmelser").

Artikel 24

1. Varernes værdi som omhandlet i grundforordningens artikel 23, stk. 1, litra d), anføres i det statistiske informationsmedium i overensstemmelse med bestemmelserne i stk. 2 og 3.

2. Den vareværdi, der skal anføres i rubrikken "fakturabeløb" i det statistiske informationsmedium, er lig med det beskatningsgrundlag, der fastlægges til afgiftsmæssige formål, jf. direktiv 77/388/EØF. Når der er tale om varer, der er pålagt punktafgifter, medregnes disse punktafgifter dog ikke i varernes værdi.

Når beskatningsgrundlaget ikke skal angives til afgiftsmæssige formål, er varernes værdi fakturabeløbet eksklusive moms eller, hvis et sådant ikke findes, det beløb, som ville være blevet faktureret i tilfælde af køb eller salg.

I tilfælde af lønarbejde er varernes værdi med henblik på og efter lønarbejdet det samlede beløb, som skulle faktureres i tilfælde af køb eller salg.

3. Varernes statistiske værdi som defineret i stk. 5 anføres også i den pågældende rubrik i det statistiske informationsmedium af oplysningspligtige, hvis årlige varemodtagelser eller vareforsendelser når op på et beløb, der overstiger de grænseværdier, der er fastsat af hver medlemsstat i overensstemmelse med artikel 19.

4. Uanset stk. 3 kan medlemsstaterne fritage de oplysningspligtige for at angive den statistiske værdi af varerne.

I så fald beregner de pågældende medlemsstater den statistiske værdi af varerne som fastsat i stk. 5 pr. varegruppe.

5. Den statistiske værdi baseres på varernes værdi som anført af de oplysningspligtige under anvendelse af stk. 2. Den må kun indbefatte de ekstraomkostninger, såsom transport- og forsikringsomkostninger, som vedrører den del af transportstrækningen, som:

- er beliggende på afsendelsesmedlemsstatens statistikområde, når der er tale om afsendelse

- er beliggende uden for modtagermedlemsstatens statistikområde, når der er tale om modtagelse.

6. Varernes værdi som fastsat ovenfor udtrykkes i national valuta, idet der anvendes følgende vekselkurser:

- den vekselkurs, der anvendes ved fastsættelse af beskatningsgrundlaget til afgiftsmæssige formål, når et sådant fastlægges

- i øvrige tilfælde den officielle vekselkurs på tidspunktet for udarbejdelsen af angivelsen eller den vekselkurs, der anvendes til beregning af toldværdien, medmindre medlemsstaterne fastsætter særlige bestemmelser.

7. I henhold til grundforordningens artikel 26 er varernes værdi i de resultater, der skal indberettes til Kommissionen, den statistiske værdi som omhandlet i stk. 5.

8. Hvis Kommissionen anmoder herom, skal medlemsstaterne meddele den sådanne oplysninger, der gør det muligt at vurdere anvendelsen af stk. 3.

Artikel 25

1. I denne forordning forstås ved:

a) "transaktion": enhver kommerciel eller ikke-kommerciel handling, der medfører en varebevægelse, som er omfattet af statistikken over samhandelen mellem medlemsstaterne

b) "transaktionens art": samtlige kendetegn, der adskiller de forskellige transaktioner fra hinanden.

2. Der sondres mellem transaktionernes art i overensstemmelse med listen i bilag III.

Transaktionens art anføres i informationsmediet under kodenummeret for den relevante kategori i kolonne A i ovennævnte liste.

3. Med de begrænsninger, som følger af den i stk. 2 omhandlede liste, kan medlemsstaterne foreskrive, at der indsamles data vedrørende transaktionens art indtil det niveau, som anvendes i forbindelse med samhandelen med tredjelande, uanset om der i den forbindelse indsamles data vedrørende transaktionens art eller data vedrørende toldproceduren.

Artikel 26

1. Ved "oprindelsesland" forstås det land, varerne stammer fra.

Varerne anses for at stamme fra et bestemt land, hvis de fuldt ud er fremstillet i dette land.

En vare, ved hvis fremstilling to eller flere lande har deltaget, har oprindelse i det land, hvor den sidste væsentlige og økonomisk berettigede bearbejdning eller forarbejdning har fundet sted, når denne er foretaget i en dertil udstyret virksomhed og har ført til fremstilling af et nyt produkt eller udgør et vigtigt trin i fremstillingen heraf.

2. Oprindelseslandet angives med den kode, der er tildelt landet i den gældende version af landefortegnelsen, der er omhandlet i artikel 9 i forordning (EF) nr. 1172/95, senest ændret ved Rådets forordning (EF) nr. 374/98(11).

Artikel 27

1. Ved "oprindelsesområde" forstås det område i afsendelsesmedlemsstaten, hvor varerne er fremstillet, monteret, samlet, forarbejdet, repareret eller vedligeholdt; er området ikke bekendt, anføres enten det område, hvor varerne er bragt i omsætning, eller det område, hvorfra varerne er sendt.

2. Ved "bestemmelsesområde" forstås det område i modtagermedlemsstaten, hvor varerne overgår til forbrug eller monteres, samles, forarbejdes, repareres eller vedligeholdes; såfremt dette ikke er bekendt, anføres enten det område, hvor varerne skal bringes i omsætning, eller det område, hvortil varerne er sendt.

3. Enhver medlemsstat, der gør brug af grundforordningens artikel 23, stk. 2, litra b), udarbejder en liste over områder og fastlægger den kode med højst to cifre, hvormed disse områder skal anføres i informationsmediet.

Artikel 28

1. Ved "leveringsbetingelser" forstås i denne forordning de betingelser i købekontrakten, hvori sælgerens og køberens forpligtelser fastlægges i henhold til Det Internationale Handelskammers Incoterm-koder som anført i listen i bilag IV.

2. Med de begrænsninger, som følger af artikel 19 og den i stk. 1 omhandlede liste, kan medlemsstaterne foreskrive, at der i informationsmediet indsamles data vedrørende leveringsbetingelser, og de fastlægger de nærmere regler for, hvordan de skal angives.

Artikel 29

1. Ved "formodet transportmåde" forstås i forbindelse med afsendelse den transportmåde, der bestemmes ved det aktive transportmiddel, hvormed varerne formodes at forlade afsendelsesmedlemsstatens statistikområde, og i forbindelse med modtagelse den transportmåde, der bestemmes ved det aktive transportmiddel, hvormed varerne formodes ført ind på modtagermedlemsstatens statistikområde.

2. Med de begrænsninger, der er fastsat i artikel 19, er der med hensyn til de transportmåder, der skal angives i informationsmediet, tale om følgende:

>TABELPOSITION>

Transportmåden angives i informationsmediet med det tilsvarende kodenummer.

Artikel 30

1. Ved "statistisk ordning" forstås den afsendelses- eller modtagelseskategori, som ikke med tilstrækkelig nøjagtighed kan henføres til kolonne A eller B i den liste over transaktioner, der er anført i bilag III.

2. Med de begrænsninger, som følger af artikel 19, kan medlemsstaterne foreskrive, at der i informationsmediet indsamles data vedrørende statistiske ordninger, og de fastlægger de nærmere regler for, hvordan de skal angives.

AFSNIT II

SÆRLIGE BESTEMMELSER

KAPITEL 1

DEFINITION OG ALMINDELIGE BESTEMMELSER

Artikel 31

1. Ved særlige varebevægelser, som omhandlet i grundforordningens artikel 33, forstås varebevægelser, der på væsentlige punkter adskiller sig fra andre varebevægelser med hensyn til tolkningen af oplysningerne, på grund af varebevægelsens eller varernes art, den transaktion, der medfører den pågældende varebevægelse eller på grund af den oplysningspligtige.

2. Særlige varebevægelser vedrører:

a) komplette industrielle anlæg

b) skibe og luftfartøjer, jf. kapitel 3

c) produkter fra havet

d) proviant og bunkerforsyninger

e) delsendinger

f) militært materiel

g) anlæg på det åbne hav

h) rumfartøjer

i) dele af køretøjer og luftfartøjer

j) affald.

3. Hvis der ikke er fastsat andre bestemmelser herom i denne forordning eller på anden vis i henhold til artikel 30 i grundforordningen, angives særlige varebevægelser i henhold til de relevante nationale bestemmelser.

4. Medlemsstaterne træffer de nødvendige bestemmelser for anvendelsen af dette afsnit og anvender om nødvendigt andre statistiske informationskilder end dem, der er omhandlet i Kommissionens forordning (EØF) nr. 3590/92(12), jf. dog artikel 13 i grundforordningen.

KAPITEL 2

KOMPLETTE INDUSTRIELLE ANLÆG

Artikel 32

1. Ved et "komplet industrielt anlæg" forstås et hele, omfattende maskiner, apparater, redskaber, udstyr, instrumenter og materialer - i det følgende benævnt "bestanddele" - der henhører under forskellige positioner i nomenklaturen i det harmoniserede system, og som skal fungere som en enhed med henblik på fremstilling af varer eller tilvejebringelse af tjenesteydelser.

Alle andre varer, der medgår til opførelse af et komplet industrielt anlæg, kan betragtes som bestanddele af dette anlæg, såfremt de ikke er udelukket fra statistisk registrering i medfør af grundforordningen.

2. Statistisk registrering af modtagelser og afsendelser af komplette industrielle anlæg kan foretages ved en forenklet angivelse. Tilladelse til at anvende denne forenklede angivelse gives de oplysningspligtige efter anmodning og på de betingelser, der er fastsat i dette kapitel.

3. Forenklet angivelse kan kun anvendes for komplette industrielle anlæg, såfremt den samlede værdi af det enkelte anlæg overstiger 1,5 mio. EUR, medmindre det drejer sig om komplette industrielle anlæg, der skal genanvendes.

Den samlede værdi af et komplet industrielt anlæg er summen af værdien af dets bestanddele og værdien af de i stk. 1, andet afsnit, omhandlede varer. Værdien er fakturabeløbet for varen eller, hvis et sådant ikke findes, det beløb, som skulle faktureres i tilfælde af køb eller salg.

Artikel 33

1. For så vidt angår dette kapitel, henføres bestanddele, der henhører under et bestemt kapitel, under den grupperings-underposition i kapitel 98, som vedrører det pågældende kapitel, medmindre den i artikel 35 omhandlede kompetente myndighed vælger at henføre disse bestanddele i kapitel 98 under de pågældende grupperings-underpositioner på niveauet for positionerne i nomenklaturen i det harmoniserede system eller at anvende bestemmelserne i stk. 2.

Den forenklede angivelse er dog ikke til hinder for, at den kompetente myndighed henfører de pågældende bestanddele under visse underpositioner i den kombinerede nomenklatur, jf. artikel 1, stk. 2, litra b), i Rådets forordning (EØF) nr. 2658/87(13).

2. Hvis den i stk. 1 omhandlede kompetente myndighed skønner, at værdien af de komplette industrielle anlæg ikke er tilstrækkelig til, at den kan registreres under grupperings-underpositionerne for de kapitler, som de henhører under, anvendes de specifikke grupperings-underpositioner i den kombinerede nomenklatur.

Artikel 34

Kodenumrene for grupperings-underpositionerne for komplette industrielle anlæg udarbejdes efter følgende regler i overensstemmelse med den kombinerede nomenklatur:

1) Koden består af otte cifre.

2) De to første cifre er henholdsvis 9 og 8.

3) Det tredje ciffer, der viser, at det drejer sig om komplette industrielle anlæg, er 8.

4) Det fjerde ciffer varierer fra 0 til 9 alt efter det komplette industrielle anlægs økonomiske hovedaktivitet i overensstemmelse med følgende klassifikation:

>TABELPOSITION>

5) Femte og sjette ciffer svarer til nummeret på det kapitel i den kombinerede nomenklatur, som grupperings-underpositionen vedrører. I forbindelse med anvendelsen af artikel 33, stk. 2, er det femte og sjette ciffer dog 9.

6) For grupperings-underpositioner, der befinder sig på niveau med

- et kapitel i den kombinerede nomenklatur, er det syvende og ottende ciffer 0

- en position i det harmoniserede system, svarer det syvende og ottende ciffer til det tredje og fjerde ciffer i den pågældende position.

7) De i artikel 33, stk. 2, omhandlede kompetente myndigheder foreskriver, hvilke betegnelser og kodenumre i den kombinerede nomenklatur der skal anvendes i det statistiske informationsmedie til at beskrive bestanddelene i et komplet industrielt anlæg.

Artikel 35

1. De oplysningspligtige kan kun anvende den forenklede angivelse, såfremt de på forhånd af den myndighed, der har ansvaret for udarbejdelsen af statistik over samhandelen mellem medlemsstaterne, har fået tilladelse hertil efter de regler, som hver enkelt medlemsstat fastlægger inden for rammerne af dette kapitel.

2. Når det drejer sig om et komplet industrielt anlæg, hvis bestanddele ved udvekslingen kommer fra flere medlemsstater, giver hver medlemsstat tilladelse til at anvende den forenklede angivelse for medlemsstatens egen varestrøm.

KAPITEL 3

SKIBE OG LUFTFARTØJER

Artikel 36

I dette kapitel forstås ved:

a) "skibe": skibe, der anvendes til havsejlads, jf. supplerende bestemmelse 1 og 2 i kapitel 89 i den kombinerede nomenklatur, samt krigsskibe

b) "luftfartøjer": luftfartøjer, der henhører under KN-kode 8802, og som er til civilt brug, for så vidt de er beregnet til at blive anvendt af et luftfartsselskab, eller til militært brug

c) "ejendomsret til et skib eller et luftfartøj": den kendsgerning, at en fysisk eller juridisk person er registreret som ejer af et skib eller et luftfartøj

d) "partnermedlemsstat":

- i forbindelse med modtagelse: hvis der er tale om et nyt skib eller luftfartøj, og det er bygget i Fællesskabet, den medlemsstat, hvor skibet eller luftfartøjet er bygget; i andre tilfælde den medlemsstat, hvor den fysiske eller juridiske person, som overdrager ejendomsretten til skibet eller luftfartøjet, er etableret

- i forbindelse med afsendelse: den medlemsstat, hvor den fysiske eller juridiske person, som ejendomsretten til skibet eller luftfartøjet overdrages til, er etableret.

Artikel 37

1. Statistikken over samhandelen mellem medlemsstaterne og de deri indeholdte oplysninger, som skal indberettes til Kommissionen, omfatter for en given medlemsstat:

a) overdragelse af ejendomsretten til et skib eller et luftfartøj fra en fysisk eller juridisk person, der er etableret i en anden medlemsstat, til en fysisk eller juridisk person, der er etableret i denne medlemsstat. Denne transaktion ligestilles med en modtagelse

b) overdragelse af ejendomsretten til et skib eller et luftfartøj fra en fysisk eller juridisk person, der er etableret i denne medlemsstat, til en fysisk eller juridisk person, der er etableret i en anden medlemsstat. Denne transaktion ligestilles med en afsendelse.

Hvis der er tale om et nyt skib eller luftfartøj, registreres afsendelsen i den medlemsstat, hvor skibet eller luftfartøjet er bygget.

c) afsendelse eller modtagelse af et skib eller luftfartøj med henblik på eller efter lønarbejde.

2. De månedlige resultater vedrørende de i stk. 1, litra a) og b), omhandlede transaktioner, som medlemsstaterne indberetter til Kommissionen, omfatter følgende data:

a) den kode, der svarer til underopdelingen i den i grundforordningens artikel 21 omhandlede nomenklatur

b) koden for partnermedlemsstaten

c) for skibe, mængden udtrykt i antal stk. og i andre supplerende enheder, der måtte være anført i nomenklaturen, og for luftfartøjer, mængden udtrykt i nettomasse og supplerende enheder

d) den statistiske værdi.

KAPITEL 4

PROVIANT OG BUNKERFORSYNINGER

Artikel 38

I dette kapitel forstås ved:

- "proviant": varer bestemt til at blive forbrugt af besætningen og passagerer på skibe og luftfartøjer

- "bunkerforsyninger": varer, der er nødvendige til drift af skibes eller luftfartøjers motorer, maskiner og andre apparater, f.eks. brændstof, olie og smøremidler

- "skib eller luftfartøj fra en anden medlemsstat": for en given medlemsstat og i modsætning til "indenlandsk skib eller luftfartøj" et skib eller et luftfartøj, som udnyttes kommercielt af en fysisk eller juridisk person, som er etableret i en anden medlemsstat.

Artikel 39

1. Statistikken over samhandelen mellem medlemsstaterne og de deri indeholdte oplysninger, som skal indberettes til Kommissionen, omfatter for en given medlemsstat:

a) levering af proviant og bunkerforsyninger til skibe eller luftfartøjer fra en anden medlemsstat, som befinder sig i en havn eller lufthavn i den indberettende medlemsstat, forudsat at der er tale om fællesskabsvarer eller om ikke-fællesskabsvarer, der er henført under toldproceduren for aktiv forædling eller forarbejdning under toldkontrol; denne transaktion ligestilles med en afsendelse

b) direkte levering af proviant og bunkerforsyninger fra en anden medlemsstat til indenlandske skibe eller luftfartøjer, som befinder sig i en havn eller lufthavn i den indberettende medlemsstat; denne transaktion ligestilles med en modtagelse.

2. De månedlige resultater vedrørende de i stk. 1, litra a), omhandlede leverancer, som medlemsstaterne indberetter til Kommissionen, omfatter følgende data:

a) varekoden, som minimum med følgende forenklede kodning:

- 9930 24 00: varer henhørende under kapitel 1 til 24 i det harmoniserede system

- 9930 27 00: varer henhørende under kapitel 27 i det harmoniserede system

- 9930 99 00: varer klassificeret andetsteds

b) den særlige landekode QR (eller 951)

c) mængden udtrykt i nettomasse

d) den statistiske værdi.

KAPITEL 5

DELSENDINGER

Artikel 40

I dette kapitel forstås ved "delsendinger" modtagelse eller afsendelse over flere referenceperioder af enkelte bestanddele af en komplet vare i adskilt stand, når dette sker af kommercielle hensyn eller transporthensyn.

Artikel 41

I de månedlige resultater, som medlemsstaterne indberetter til Kommissionen, medregnes data vedrørende modtagelse eller afsendelse af delsendinger kun en gang, nemlig i den måned, hvor den sidste delsending modtages eller afsendes, til den samlede værdi af varen i komplet stand og under koden for denne vare i nomenklaturen.

KAPITEL 6

MILITÆRT MATERIEL

Artikel 42

1. Statistikken over samhandelen mellem medlemsstaterne og de deri indeholdte oplysninger, som skal indberettes til Kommissionen, omfatter afsendelse og modtagelse af goder til militært brug i overensstemmelse med den i medlemsstaterne gældende definition af disse goder.

2. De månedlige resultater vedrørende de i stk. 1 omhandlede transaktioner, som medlemsstaterne indberetter til Kommissionen, omfatter følgende data:

a) den kode, der svarer til underopdelingen i den i grundforordningens artikel 21 omhandlede nomenklatur

b) koden for partnermedlemsstaten

c) mængden udtrykt i nettomasse og eventuelt i supplerende enheder

d) den statistiske værdi.

3. Medlemsstater, som af hensyn til militære hemmeligheder ikke kan anvende bestemmelserne i stk. 2, træffer de nødvendige foranstaltninger til at sikre, at mindst den statistiske værdi af afsendelse og modtagelse af goder til militært brug indgår i de månedlige resultater, der indberettes til Kommissionen.

KAPITEL 7

ANLÆG PÅ DET ÅBNE HAV

Artikel 43

1. I dette kapitel forstås ved "anlæg på det åbne hav" udstyr og anordninger, der er anbragt på det åbne hav med henblik på udforskning og udnyttelse af mineralske ressourcer.

2. Ved "udenlandske anlæg" i modsætning til "indenlandske anlæg" forstås anlæg, som udnyttes kommercielt af en fysisk eller juridisk person, som er etableret i en anden medlemsstat.

Artikel 44

1. Statistikken over samhandelen mellem medlemsstaterne og de deri indeholdte oplysninger, som skal indberettes til Kommissionen, omfatter for en given medlemsstat:

a) levering af varer til indenlandske anlæg direkte fra en anden medlemsstat eller et udenlandsk anlæg; denne transaktion ligestilles med en modtagelse

b) levering af varer til en anden medlemsstat eller et udenlandsk anlæg fra et indenlandsk anlæg; denne transaktion ligestilles med en afsendelse

c) modtagelse af varer fra udenlandske anlæg på denne medlemsstats statistikområde

d) afsendelse af varer til udenlandske anlæg fra denne medlemsstats statistikområde.

2. De månedlige resultater vedrørende de i stk. 1 omhandlede transaktioner, som medlemsstaterne indberetter til Kommissionen, omfatter følgende data:

a) den kode, der svarer til underopdelingen i den i grundforordningens artikel 21 omhandlede varenomenklatur.

For så vidt andet ikke er fastsat i toldlovgivningen, kan medlemsstaterne anvende de forenklede koder, der er anført i artikel 39, stk. 2, litra a), hvis der er tale om de i artikel 38 omhandlede varer.

b) koden for partnermedlemsstaten.

For så vidt andet ikke er fastsat i toldlovgivningen, er partnermedlemsstaten i forbindelse med varer fra eller til sådanne anlæg den medlemsstat, hvor den fysiske eller juridiske person, der udnytter anlægget kommercielt, er etableret. Hvis denne oplysning ikke kendes, anvendes kode QV (eller 959).

c) mængden udtrykt i nettomasse

d) den statistiske værdi.

KAPITEL 8

RUMFARTØJER

Artikel 45

I dette kapitel forstås ved:

a) "rumfartøjer": anordninger, f.eks. satellitter, som kan bevæge sig i rummet uden for jordatmosfæren

b) "ejendomsret til et rumfartøj": den kendsgerning, at en fysisk eller juridisk person er registreret som ejer af et rumfartøj.

Artikel 46

1. Statistikken over samhandelen mellem medlemsstaterne og de deri indeholdte oplysninger, som skal indberettes til Kommissionen, omfatter:

a) afsendelse eller modtagelse af et rumfartøj med henblik på eller efter lønarbejde

b) opsendelse af et rumfartøj, for hvilket ejendomsretten er blevet overdraget mellem to fysiske eller juridiske personer, der er etableret i forskellige medlemsstater. Denne transaktion registreres:

- som afsendelse i den medlemsstat, hvor det færdige rumfartøj er bygget

- som modtagelse i den medlemsstat, hvor den nye ejer er etableret

c) overdragelse af ejendomsretten til et rumfartøj, der er i kredsløb, mellem to fysiske eller juridiske personer, der er etableret i forskellige medlemsstater. Denne transaktion registreres:

- som afsendelse i den medlemsstat, hvor den tidligere ejer er etableret

- som modtagelse i den medlemsstat, hvor den nye ejer er etableret.

2. De månedlige resultater vedrørende de i stk. 1, litra b) og c), omhandlede transaktioner, som medlemsstaterne indberetter til Kommissionen, omfatter følgende data:

a) den kode, der svarer til underopdelingen i den i grundforordningens artikel 21 omhandlede nomenklatur

b) koden for partnermedlemsstaten.

For de i stk. 1, litra b) og c), omhandlede afsendelser er partnermedlemsstaten den medlemsstat, hvor den fysiske eller juridiske person, som ejendomsretten til rumfartøjet overdrages til, er etableret.

For de i stk. 1, litra b), omhandlede modtagelser er partnermedlemsstaten den medlemsstat, hvor det færdige rumfartøj er bygget.

For de i stk. 1, litra c), omhandlede modtagelser er partnermedlemsstaten den medlemsstat, hvor den fysiske eller juridiske person, som overdrager ejendomsretten til rumfartøjet, er etableret.

c) mængden udtrykt i nettomasse og i supplerende enheder

d) den statistiske værdi.

Ved modtagelser som omhandlet i stk. 1, litra b), omfatter den statistiske værdi også omkostninger til transport og forsikring i forbindelse med transporten af rumfartøjet til opsendelsesstedet og selve opsendelsen.

KAPITEL 9

ANDRE BESTEMMELSER

Artikel 47

De medlemsstater, der ønsker mere detaljerede oplysninger, end der opnås i medfør af grundforordningens artikel 21, kan som en undtagelse fra nævnte artikel foretage indsamling af disse oplysninger for en eller flere varegrupper, forudsat de oplysningspligtige selv kan vælge, om de vil meddele disse oplysninger ifølge den kombinerede nomenklatur eller underopdelinger heraf.

De medlemsstater, der benytter sig af denne mulighed giver Kommissionen underretning herom. De skal i forbindelse hermed angive begrundelsen for deres valg, forelægge listen over de underpositioner i den kombinerede nomenklatur, der berøres heraf, og oplyse, hvorledes de agter at foretage indsamlingen.

AFSNIT III

AFSLUTTENDE BESTEMMELSER

Artikel 48

Medlemsstaterne tilsender Kommissionen (Eurostat) de månedlige resultater af deres statistik over samhandelen mellem medlemsstaterne, som udarbejdet i henhold til grundforordningen, senest:

- otte uger efter udgangen af referencemåneden for så vidt angår de samlede statistiske værdier, opdelt efter bestemmelsesmedlemsstat ved afsendelsen og efter medlemsstat, hvorfra varen kommer, ved modtagelsen

- ti uger efter udgangen af referencemåneden for så vidt angår de detaljerede resultater, hvori indgår alle de i grundforordningens artikel 23, stk. 1, omhandlede data.

Artikel 49

1. Forordning (EØF) nr. 3046/92, med undtagelse af artikel 22, og de forordninger, som ændrer den(14), samt forordning (EØF) nr. 2256/92 og forordning (EF) nr. 1125/94 og (EF) nr. 2820/94 ophæves med virkning fra 1. januar 2001.

2. Henvisninger til de ophævede forordninger gælder som henvisninger til nærværende forordning og læses i overensstemmelse med sammenligningstabellen i bilag V.

Artikel 50

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Den gælder fra 1. januar 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. september 2000.

På Kommissionens vegne

Pedro Solbes Mira

Medlem af Kommissionen

(1) EFT L 316 af 16.11.1991, s. 1.

(2) EFT L 187 af 26.7.2000, s. 1.

(3) EFT L 307 af 23.10.1992, s. 27.

(4) EFT L 318 af 27.11.1998, s. 22.

(5) EFT L 219 af 4.8.1992, s. 40.

(6) EFT L 124 af 18.5.1994, s. 1.

(7) EFT L 299 af 22.11.1994, s. 1.

(8) EFT L 76 af 23.3.1992, s. 1.

(9) EFT L 145 af 13.6.1977, s. 1.

(10) EFT L 118 af 25.5.1995, s. 12.

(11) EFT L 48 af 19.2.1998, s. 6.

(12) EFT L 364 af 12.12.1992, s. 32.

(13) EFT L 256 af 7.9.1987, s. 1.

(14) Forordning (EF) nr. 2385/96 (EFT L 326 af 17.12.1996, s. 10), forordning (EF) nr. 860/97 (EFT L 123 af 15.5.1997, s. 12), forordning (EF) nr. 1894/98 (EFT L 245 af 4.9.1998, s. 36) og forordning (EF) nr. 2535/98.

BILAG I

Fritagelsesliste, jf. artikel 21

Oplysninger skal ikke indsamles for følgende varer:

a) legale betalingsmidler og værdipapirer

b) såkaldt monetært guld

c) varer til anvendelse som nødhjælp i katastrofeområder

d) varer, der er bestemt til diplomatiske repræsentationer og lignende:

1. varer, der nyder fordel af diplomatisk og konsulær immunitet eller lignende

2. gaver til statsoverhoveder og til regerings- eller parlamentsmedlemmer

3. genstande, der fremsendes som et led i gensidig administrativ bistand

e) varer, der udveksles midlertidigt:

1. varer bestemt til messer og udstillinger

2. teaterdekorationer

3. karruseller og andet tivolimateriel

4. fagligt udstyr i henhold til Den Internationale Toldkonvention af 8. juni 1968

5. spillefilm

6. apparater og materiel til forsøg

7. dyr til konkurrencer, opdrætning, væddeløb osv.

8. vareprøver

9. transportmidler, containere og tilbehør til transportmidler

10. varer, der modtages eller afsendes med henblik på reparation af transportmidler, containere og tilhørende transportmateriel, samt dele, der udskiftes i forbindelse med disse reparationer

11. emballage

12. lejede genstande

13. apparater og materiel til brug ved bygge- og anlægsarbejder

14. varer, der indføres eller udføres med henblik på undersøgelse, analyse eller afprøvning

f) varer, der ikke er genstand for en erhvervsmæssig transaktion:

1. ordener, æresbevisninger, ærespræmier, medaljer og erindringstegn

2. rejseudstyr, -proviant og andet rejsegods, herunder sportsartikler, bestemt til personlig brug, som medtages af den rejsende, sendes på forhånd eller eftersendes

3. brudeudstyr, flyttegods og arvegods

4. ligkister og urner, udsmykninger til grave og genstande bestemt til vedligeholdelse af grave og gravmonumenter

5. reklametryksager, brugsanvisninger, prislister og andre reklameartikler

6. varer, der er blevet uanvendelige, eller som ikke finder industriel anvendelse

7. ballast

8. frimærker

9. farmaceutiske produkter til brug ved internationale sportsarrangementer

g) produkter, der anvendes ved fælles ekstraordinære aktioner med henblik på beskyttelse af personer eller af miljøet

h) varer, der omfattes af en ikke-erhvervsmæssig vareudveksling mellem fysiske personer, som har bopæl i grænseområder i medlemsstaterne (grænsetrafik), samt produkter, der fremstilles af landbrugere på ejendomme i et tredjeland, men i umiddelbar nærhed af Fællesskabets statistikområde, hvor hovedvirksomheden er beliggende

i) varer, der forlader et bestemt statistikområde for at vende tilbage dertil efter befordring - enten direkte eller afbrudt af stop, der ikke står i forbindelse med transporten - over et fremmed område

j) varer, der afsendes til nationale væbnede styrker, som er stationeret uden for statistikområdet, samt varer fra en anden medlemsstat, der har været ført ud af statistikområdet af de nationale væbnede styrker, samt varer, der erhverves eller overdrages på en medlemsstats statistikområde af en anden medlemsstats væbnede styrker, som er stationeret der

k) informationsmedier som f.eks. disketter, edb-bånd, film, tegninger, audio- og videokassetter og cd-rom'er, som udveksles med henblik på levering af information, når disse fremstilles til en bestemt kunde eller ikke er genstand for en erhvervsmæssig transaktion, samt goder, der leveres som supplement til et informationsmedie med henblik på f.eks. en opdatering, og som ikke faktureres modtageren af godet

l) affyringsudstyr til rumfartøjer:

- ved afsendelse og modtagelse med henblik på opsendelse

- ved opsendelsen.

BILAG II

Liste over de i artikel 23, litra a), omhandlede underpositioner i den kombinerede nomenklatur

0105 11 11

0105 11 19

0105 11 91

0105 11 99

0105 12 00

0105 19 20

0105 19 90

0407 00 11

2202 10 00

2202 90 10

2202 90 91

2202 90 95

2202 90 99

2203 00 01

2203 00 09

2203 00 10

2204 10 11

2204 10 19

2204 10 91

2204 10 99

2204 21 10

2204 21 11

2204 21 12

2204 21 13

2204 21 17

2204 21 18

2204 21 19

2204 21 22

2204 21 24

2204 21 26

2204 21 27

2204 21 28

2204 21 32

2204 21 34

2204 21 36

2204 21 37

2204 21 38

2204 21 42

2204 21 43

2204 21 44

2204 21 46

2204 21 47

2204 21 48

2204 21 62

2204 21 66

2204 21 67

2204 21 68

2204 21 69

2204 21 71

2204 21 74

2204 21 76

2204 21 77

2204 21 78

2204 21 79

2204 21 80

2204 21 81

2204 21 82

2204 21 83

2204 21 84

2204 21 87

2204 21 88

2204 21 89

2204 21 91

2204 21 92

2204 21 93

2204 21 94

2204 21 95

2204 21 96

2204 21 97

2204 21 98

2204 21 99

2204 29 10

2204 29 12

2204 29 13

2204 29 17

2204 29 18

2204 29 42

2204 29 43

2204 29 44

2204 29 46

2204 29 47

2204 29 48

2204 29 58

2204 29 62

2204 29 64

2204 29 65

2204 29 71

2204 29 72

2204 29 75

2204 29 81

2204 29 82

2204 29 83

2204 29 84

2204 29 87

2204 29 88

2204 29 89

2204 29 91

2204 29 92

2204 29 93

2204 29 94

2204 29 95

2204 29 96

2204 29 97

2204 29 98

2204 29 99

2205 10 10

2205 10 90

2205 90 10

2205 90 90

2206 00 10

2206 00 31

2206 00 39

2206 00 51

2206 00 59

2206 00 81

2207 10 00

2207 20 00

2209 00 99

2716 00 00

3702 51 00

3702 53 00

3702 54 10

3702 54 90

5701 10 10

5701 10 91

5701 10 93

5701 10 99

5701 90 10

5701 90 90

5702 20 00

5702 31 00

5702 32 00

5702 39 10

5702 39 90

5702 41 00

5702 42 00

5702 49 10

5702 49 90

5702 51 00

5702 52 00

5702 59 00

5702 91 00

5702 92 00

5702 99 00

5703 10 00

5703 20 11

5703 20 19

5703 20 91

5703 20 99

5703 30 11

5703 30 19

5703 30 51

5703 30 59

5703 30 91

5703 30 99

5703 90 00

5704 10 00

5704 90 00

5705 00 10

5705 00 30

5705 00 90

6101 10 10

6101 10 90

6101 20 10

6101 20 90

6101 30 10

6101 30 90

6101 90 10

6101 90 90

6102 10 10

6102 10 90

6102 20 10

6102 20 90

6102 30 10

6102 30 90

6102 90 10

6102 90 90

6103 11 00

6103 12 00

6103 19 00

6103 21 00

6103 22 00

6103 23 00

6103 29 00

6103 31 00

6103 32 00

6103 33 00

6103 39 00

6103 41 10

6103 41 90

6103 42 10

6103 42 90

6103 43 10

6103 43 90

6103 49 10

6103 49 91

6103 49 99

6104 11 00

6104 12 00

6104 13 00

6104 19 00

6104 21 00

6104 22 00

6104 23 00

6104 29 00

6104 31 00

6104 32 00

6104 33 00

6104 39 00

6104 41 00

6104 42 00

6104 43 00

6104 44 00

6104 49 00

6104 51 00

6104 52 00

6104 53 00

6104 59 00

6104 61 10

6104 61 90

6104 62 10

6104 62 90

6104 63 10

6104 63 90

6104 69 10

6104 69 91

6104 69 99

6105 10 00

6105 20 10

6105 20 90

6105 90 10

6105 90 90

6106 10 00

6106 20 00

6106 90 10

6106 90 30

6106 90 50

6106 90 90

6107 11 00

6107 12 00

6107 19 00

6107 21 00

6107 22 00

6107 29 00

6107 91 10

6107 91 90

6107 92 00

6107 99 00

6108 11 00

6108 19 00

6108 21 00

6108 22 00

6108 29 00

6108 31 10

6108 31 90

6108 32 11

6108 32 19

6108 32 90

6108 39 00

6108 91 10

6108 91 90

6108 92 00

6108 99 10

6108 99 90

6109 10 00

6109 90 10

6109 90 30

6109 90 90

6110 10 10

6110 10 31

6110 10 35

6110 10 38

6110 10 91

6110 10 95

6110 10 98

6110 20 10

6110 20 91

6110 20 99

6110 30 91

6110 30 99

6110 90 10

6110 90 90

6112 11 00

6112 12 00

6112 19 00

6112 31 10

6112 31 90

6112 39 10

6112 39 90

6112 41 10

6112 41 90

6112 49 10

6112 49 90

6115 11 00

6115 12 00

6115 19 00

6210 20 00

6210 30 00

6211 11 00

6211 12 00

6211 20 00

6211 32 31

6211 32 41

6211 32 42

6211 33 31

6211 33 41

6211 33 42

6211 42 31

6211 42 41

6211 42 42

6211 43 31

6211 43 41

6211 43 42

6212 10 10

6212 10 90

6212 20 00

6212 30 00

6401 10 10

6401 10 90

6401 91 10

6401 91 90

6401 92 10

6401 92 90

6401 99 10

6401 99 90

6402 12 10

6402 12 90

6402 19 00

6402 20 00

6402 30 00

6402 91 00

6402 99 10

6402 99 31

6402 99 39

6402 99 50

6402 99 91

6402 99 93

6402 99 96

6402 99 98

6403 12 00

6403 19 00

6403 20 00

6403 30 00

6403 40 00

6403 51 11

6403 51 15

6403 51 19

6403 51 91

6403 51 95

6403 51 99

6403 59 11

6403 59 31

6403 59 35

6403 59 39

6403 59 50

6403 59 91

6403 59 95

6403 59 99

6403 91 11

6403 91 13

6403 91 16

6403 91 18

6403 91 91

6403 91 93

6403 91 96

6403 91 98

6403 99 11

6403 99 31

6403 99 33

6403 99 36

6403 99 38

6403 99 50

6403 99 91

6403 99 93

6403 99 96

6403 99 98

6404 11 00

6404 19 10

6404 19 90

6404 20 10

6404 20 90

6405 10 10

6405 10 90

6405 20 10

6405 20 91

6405 20 99

6405 90 10

6405 90 90

7101 10 00

7101 21 00

7101 22 00

7103 91 00

7103 99 00

7104 10 00

7104 20 00

7104 90 00

7105 10 00

7105 90 00

7106 10 00

7106 91 10

7106 91 90

7106 92 20

7106 92 80

7108 11 00

7108 12 00

7108 13 10

7108 13 80

7108 20 00

7110 11 00

7110 19 10

7110 19 80

7110 21 00

7110 29 00

7110 31 00

7110 39 00

7110 41 00

7110 49 00

7116 10 00

7116 20 11

7116 20 19

7116 20 90

8504 10 10

8504 10 91

8504 10 99

8504 21 00

8504 22 10

8504 22 90

8504 23 00

8504 31 10

8504 31 31

8504 31 39

8504 31 90

8504 32 10

8504 32 30

8504 32 90

8504 33 10

8504 33 90

8504 34 00

8504 40 10

8504 40 20

8504 40 50

8504 40 93

8504 50 10

8518 21 90

8518 22 90

8518 29 20

8518 29 80

8539 10 10

8539 10 90

8539 21 30

8539 21 92

8539 21 98

8539 22 10

8539 29 30

8539 29 92

8539 29 98

8539 31 10

8539 31 90

8539 32 10

8539 32 50

8539 32 90

8539 39 00

8539 41 00

8539 49 10

8539 49 30

8540 11 11

8540 11 13

8540 11 15

8540 11 19

8540 11 91

8540 11 99

8540 12 00

8540 20 10

8540 20 80

8540 40 00

8540 50 00

8540 71 00

8540 72 00

8540 79 00

8540 81 00

8540 89 00

8542 13 11

8542 13 13

8542 13 15

8542 13 17

8542 13 20

8542 13 30

8542 13 42

8542 13 45

8542 13 46

8542 13 48

8542 13 49

8542 13 55

8542 13 60

8542 19 40

8542 19 55

8542 19 66

8903 91 10

8903 91 91

8903 91 93

8903 91 99

8903 92 10

8903 92 91

8903 92 99

8903 99 10

8903 99 91

8903 99 99

9001 30 00

9001 40 20

9001 40 41

9001 40 49

9001 40 80

9001 50 20

9001 50 41

9001 50 49

9001 50 80

9003 11 00

9003 19 10

9003 19 30

9003 19 90

9006 53 10

9006 53 90

9202 10 10

9202 10 90

9202 90 10

9202 90 30

9202 90 90

9203 00 90

9204 10 00

9204 20 00

9205 10 00

9207 90 10

BILAG III

Liste over transaktioner, jf. artikel 25, stk. 2

>TABELPOSITION>

BILAG IV

Liste over leveringsbetingelser, jf. artikel 28

>TABELPOSITION>

Anden delrubrik

1 Sted i den pågældende medlemsstat

2 Sted i en anden medlemsstat

3 Andre steder (uden for Fællesskabet).

BILAG V

Sammenligningstabel vedrørende artiklerne i denne forordning og i de ophævede forordninger

>TABELPOSITION>